cyanic-selkie/wikianc huggingface dataset:
ভিজুয়াল বেসিক
ভিজুয়াল বেসিকের আগমন বেসিক ভাষা থেকে। ভিবি জিইউআই - গ্রাফিকাল ইউজার ইন্টারফেস (GUI-graphical user interface) বা ব্যবহারকারীর জন্য দৃশ্যমান ব্যবহার ব্যবস্থার র‌্যাপিড অ্যাপ্লিকেশন ডেভেলপমেন্ট বা র‌্যাড (RAD -rapid application development) অ্যাপ্লিকেশন চালু করেছে। এছাড়াও ডেটা অ্যাকসেস অবজেক্ট, রিমোট ডেটা অবজেক্ট ইত্যাদির মাধ্যমে ডেটাবেজে কাজ করার এবং অ্যাকটিভএক্স (ActiveX) নিয়ন্ত্রক ও ডিজিটাল বস্তু(অবজেক্ট) তৈরি করার সুবিধা দিয়েছে। ভিবিএ (VBA), ভিবিস্ক্রিপ্ট ইত্যাদি স্ক্রিপ্টিং ভাষা সিন্ট্যাক্সের দিক থেকে ভিজুয়াল বেসিকের মতই, কিন্তু কাজ করে ভিন্ন ভাবে ।
একজন প্রোগ্রামার ভিজুয়াল বেসিকের সাথেই দিয়ে দেয়া কম্পোনেন্টের দ্বারা একটি অ্যাপ্লিকেশন প্রোগ্রাম দাঁড় করাতে পারবেন। ভিজুয়াল বেসিকে লেখা প্রোগ্রাম সরাসরি উইন্ডোজ এপিআই ব্যবহার করতে পারে কিন্তু সেক্ষেত্রে "এক্সটার্নাল ফাংশন" বিবৃত করা প্রয়োজন।
Timeline
-->
উদাহরণ কোড
ভিজুয়াল বেসিক ভাষার উদাহরণ :
এই কোডের অংশটুকু "ফর্ম" নামের একটি উইন্ডো লোড হলে একটি মেসেজ বক্স দেখাবে:
নিকোলাই গোগোল
নিকোলাই ভাসিলয়িএভিচ গোগোল (Никола́й Васи́льевич Го́голь; Мико́ла Васи́льович Го́голь; ১লা এপ্রিল ১৮০৯ – ৪ঠা মার্চ ১৮৫২) একজন রাশিয়ান    ঔপন্যাসিক, ছোটগল্পকার এবং নাট্যকার ছিলেন; যদিও তার জন্ম হয়েছিল ইউক্রেনে।
গোগোলই প্রথম তার কাজে পরাবাস্তববাদ এবং ব্যাঙ্গাত্মক প্রহসনের ধারা প্রয়োগ করে দেখান (“দি নোজ”, “ভিই”, “দি ওভারকোট”, “নেভস্কি প্রস্পেক্ট”)। কর্নলিজে ক্বাস লিখেছিলেন “গোগোলের দি পিটার্সবার্গ টেলসের যৌক্তিক গঠন বাস্তবপূর্ণ, কারণ সেখানে ব্যাঙ্গাত্মক প্রহসন এবং অসাধারণ বিষয়গুলো বাস্তবপূর্ণ ঘটনার ছাঁচের সাথে সুসঙ্গতভাবে অভিনিবিষ্ট রয়েছে, এবং সেখানে ঘটনার যৌক্তিক ক্রমের সাথে আমাদের চারপাশে ঘটে চলা বাস্তব ঘটনাবলী উন্মোচন সঙ্গতি বজায় রেখেছে।” ভিক্টর শ্লোভস্কির মতে, গোগোল যে ধরনের অদ্ভুত লিখন শৈলী ব্যবহার করতেন তা অনেখানিই “অস্ট্রেনি”র মতো। তার প্রথমদিকের কাজ, যেমন ইভনিংস অন আ ফার্ম নিয়ার ডিকাঙ্কার ওপরে তার ইউক্রেনে বড়ো হওয়া, ইউক্রেনের সংস্কৃতি এবং লোকসাহিত্যের প্রভাব পড়েছে। তার পরবর্তী লেখাগুলোতে তিনি রুশদেশীয় সাম্রাজের রাজনৈতিক দুর্নীতিকে নিয়ে ব্যঙ্গ করেছেন (দি গভর্নমেন্ট ইন্সপেক্টর, ডেড সোল)। তারাস বুলবা নামক উপন্যাস (১৮৩৫), ম্যারেজ নামে নাটক (১৮৪২) এবং “ডায়রি অফ আ ম্যাডম্যান”, “ইভান ইভানোভিচ কীভাবে ইভান নিকিফোরোভিচের সাথে ঝগড়া করেছিল তার গল্প”, “দি পোর্ট্রেট” এবং “দি ক্যারেজ” তার সবথেকে সুপরিচিত কাজগুলোর মধ্যে অন্যতম।
ভিসারিয়ন বেলিনস্কি এবং নিকোলাই চার্নিশেভস্কির মতে, রাশিয়ান সাহিত্য এবং বিশ্বসাহিত্যের ওপরে গোগোলের প্রচুর প্রভাব রয়েছে। মিখাইল বুলগাকভ, ফিওদোর দস্তয়েভ্‌স্কি, রুনোসুকে আকুটাগাওয়া, ফ্ল্যানারি ও’কন্নর, ফ্রান্স কাফকা এবং অন্যান্যরাও গোগোলের প্রভাবের কথা স্বীকার করেছেন।
প্রথম জীবন
গোগোল ইউক্রেনের সোরোচিনৎসির কোসাক শহরে রোমান সাম্রাজ্যের অন্তর্গত পোলটাভা গভর্নেটে জন্মগ্রহণ করেছিলেন। তার মা ছিলেন ১৭১০ সালের লুবনি রেজিমেন্টের আধিকারিক লিওন্টি কোসিয়ারোভস্কির বংশধর। তার বাবা ভাসিলি গোগোল-ইয়ানোভস্কি ছিলেন ইউক্রেনের কোসাক বংশের বংশধর (লিজোহাব পরিবার দেখুন) যিনি গোগোলের ১৫ বছর বয়সেই মারা যান; তিনি ‘পেটি জেন্ট্রি’র অন্তর্গত ছিলেন এবং ইউক্রেনিয় ও রাশিয়ান ভাষায় কবিতা লিখতেন ও ইউক্রেনিয় ভাষায় শখের নাট্যকার ছিলেন। ঊনবিংশ শতকের প্রথম দিকে ইউক্রেনিয় জেন্ট্রির বাম-তীরের অধিবাসী হিসেবে তার পরিবার ইউক্রেনিয় ও রাশিয়ান ভাষা জানতেন। শৈশব থেকেই ইউক্রেনিয় ভাষার নাটকগুলোকে মঞ্চস্থ করার কাজে গোগোল তার কাকাকে বাড়ির নাট্যশালায় সাহায্য করতেন।
১৮২০ সালে গোগোল উচ্চতর শিল্প শিক্ষার জন্য নিঝাইনের একটি বিদ্যালয়ে ভর্তি হন (বর্তমানে নিঝাইন গোগোল স্টেট ইউনিভার্সিটি) এবং ১৮২৮ সাল পর্যন্ত সেখানেই শিক্ষালাভ করেন। সেখানেই তার লেখালিখির সূত্রপাত হয়। তিনি তার বিদ্যালয়ের বন্ধুদের মধ্যে খুব একটা জনপ্রিয় ছিলেন না; বন্ধুরা তাঁকে তাদের “রহস্যময় বামন” বলে ডাকত, যদিও এইসব বন্ধুদের মধ্যে দু-তিনজনের সাথে তার দীর্ঘদিনের বন্ধুত্ব তৈরি হয়েছিল। একেবারে শুরুর দিনগুলো থেকেই তার একটা অন্ধকারময় ও গোপনীয়তার প্রতি টান ছিল; এর সাথে ছিল তার যন্ত্রণাময় আত্ম-সচেতনতা এবং অপরিসীম উচ্চাকাঙ্খা। পাশাপাশি খুব শীঘ্রই তার অনুকরণ করবার একটা ক্ষমতা গড়ে ওঠে যা পরে তাঁকে তার নিজের সাহিত্যকর্ম পাঠের অতুলনীয় একজন পাঠক হিসেবে গড়ে তোলে এবং এর ফলেই তার অভিনেতা হওয়ার প্রতি আকর্ষণ বৃদ্ধি পায়।
১৮২৮ সালে, বিদ্যালয় ছেড়ে যাবার সময়, গোগোল সেন্ট পিটার্সবার্গে এসেছিলেন অস্পষ্ট কিন্তু উজ্জ্বল উচ্চাশাকে সাথে নিয়ে। তিনি সাহিত্যে যশাকাঙ্খী হয়েছিলেন এবং সঙ্গে নিয়ে এসেছিলেন একটি জার্মানদের অলস জীবনকে নিয়ে লেখা একটা রোম্যান্টিক কবিতা – হান্স কুচেলগার্টেন। তিনি “ভি. আলোভ” নামে এই কবিতাটি নিজের খরচে প্রকাশ করেন। যেসকল পত্রিকায় তিনি কবিতাটা পাঠিয়েছিলেন তাদের প্রত্যেকটাই নামঞ্জুর করে দেয়। এর ফলে তিনি সবক’টা কপি কিনে সেগুলোকে নষ্ট করে দেন এবং প্রতিজ্ঞা করেন যে আর কোনোদিনও কবিতা লিখবেন না।
আন্তন ডেলভিগের নর্দান ফ্লাওয়ারস্‌ পত্রিকায় একটা গল্প প্রকাশ করে তিনি ভাসিলি জুকোভস্কি ও পিয়োট্র প্লেটনিয়ভের দৃষ্টি কাড়েন ও “সাহিত্যিক অভিজাতমহলের” সংস্পর্শে আসেন এবং (১৮৩১ সালে) তিনি পুশকিনের সাথে পরিচিত হন।
সাহিত্যিক উন্নতি
১৮৩১ সালে গোগোল তার ইউক্রেনিয় গল্পের প্রথম খণ্ড প্রকাশ করেন (ইভনিংস অন আ ফার্ম নিয়ার ডিকাঙ্কা) যা তাঁকে সরাসরি সাফল্য এনে দিয়েছিল। এর পর তিনি ১৮৩২ সালে এর দ্বিতীয় খণ্ড এবং ১৮৩৫ সালে দুটি খণ্ডই মিরগোরোদ নামে প্রকাশ করেন; এর সাথে তিনি তার বিভিন্ন গদ্যরচনার দুটি খণ্ড আরাবেস্কিউস নামে প্রকাশ করেন। এইসময়ে নিকোলাই পোলেভয় এবং নিকোলাই নাডেঝডিনের মতো রাশিয়ান সম্পাদক এবং সমালোচকরা গোগোলের মধ্যে রাশিয়ানের থেকেও বেশি একজন ইউক্রেনিয় লেখকের পরিস্ফুরণ দেখতে পেয়েছিলেন; এর জন্য তারা রাশিয়ান এবং ইউক্রেনিয় জাতীয় চরিত্রাবলীর অনুমিত তফাৎ করবার জন্যে তার সাহিত্যকর্ম ব্যবহার করতেন। গোগোলের প্রথমদিকের গদ্যরচনার বিষয়বস্তু এবং শৈলী এবং তার পরবর্তীকালের নাটকগুলোও হ্রিহোরি ভিটকা-ওস্নোভিয়ানেঙ্কো এবং ভাসিলি নারেঝনির মতো তার সমসাময়িক ও বন্ধু ইউক্রেনিয় লেখক ও নাট্যকারদের সাথে সামঞ্জস্যপূর্ণ। যদিও গোগোলের ব্যঙ্গাত্মক রচনা ছিল আরও বেশি পরিশীলিত ও রীতিবর্জিত।
এইসময়ে গোগোল ইউক্রেনের ইতিহাস সম্বন্ধে জানতে ব্যগ্র হয়েছিলেন এবং সেইহেতু কিয়েভ বিশ্ববিদ্যালয়ের ইতিহাস বিভাগে ভর্তির জন্য চেষ্টা করেন। পুশকিন এবং তৎকালীন রাশিয়ান শিক্ষামন্ত্রী সের্গেই উভারভের সমর্থন থাকা সত্ত্বেও তার ভর্তি একজন কিয়েভিয় আমলা আটকে দেন, কারণ তার মতে গোগোল ছিলেন অযোগ্য। ইউক্রেনিয় কোসাকদের ইতিহাস নিয়ে রচিত তার ফিকশন কাহিনী তারাস বুলবা লেখার কারণেই ইতিহাস নিয়ে তার আগ্রহ জন্মায়। এইসময়ে, তিনি আরেকজন ইউক্রেনিয় ইতিহাসবিদ এবং প্রকৃতিবিদ মিখাইলো ম্যাক্সিমোভিচের সাথে ঘনিষ্ঠ এবং আজীবন বন্ধুত্ব গড়ে তোলেন।
১৮৩৪ সালে, গোগোল সেন্ট পিটার্সবার্গ বিশ্ববিদ্যালয়ে মধ্যযুগীয় ইতিহাসের অধ্যাপকের চাকরি পান যার জন্য কোন যোগ্যতাই তার ছিল না। তিনি এমন একটি কাজ করলেন যা তার নিজের লেখা একটি গল্পেই তিনি ব্যঙ্গ করে লিখেছিলেন। সূচনা ভাষণের সময় তিনি এমন এক উজ্জ্বল সাধারণীকরণ দিয়ে শুরু করলেন যা এই ‘ঐতিহাসিক’ অত্যন্ত বিচক্ষণতার সঙ্গে প্রস্তুত করেছিলেন এবং মুখস্থ করেছিলেন; এরপর পাণ্ডিত্য এবং শিক্ষকতার সময় আর তার ভণিতা দিয়ে চলল না, তিনি তিনটের মধ্যে দুটো ভাষণেই অনুপস্থিত ছিলেন, এবং যখন তিনি সর্বসমক্ষে উপস্থিত হলেন, তখন দাঁত চিপে দুর্বোধ্যভাবে বিড়বিড় করতে লাগলেন। শেষ পরীক্ষায়, তিনি একটা কালো রুমাল দিয়ে মুখ ঢেকে একেবারে নির্বাক হয়ে বসেছিলেন যেন তার দাঁতের ব্যথা হয়েছে এবং অন্য এক অধ্যাপক ছাত্রছাত্রীদের প্রশ্ন করছিলেন। তার একাডেমিক উদ্যোগ এখানেই শেষ হল এবং ১৮৩৫ সালে তিনি পদত্যাগ করেন। ১৮৩২ থেকে ১৮৩৬ সালের মধ্যে, গোগোল প্রভূত পরিশ্রমের সাথে কাজ করেছিলেন, এবং যদিও তার প্রায় সমস্ত কাজের প্রত্যক্ষ বা পরোক্ষ উৎস এই চার বছর ধরে পুশকিনের সাথে তার যোগাযোগ, তিনি কিন্তু তখনও এই সিদ্ধান্ত নিতে পারেননি যে তার লক্ষ্যের সাফল্য সাহিত্যই পূরণ করবে। এই সময়ে, রাশিয়ান সমালোচক স্টিফান শেভিরেভ এবং ভিসারিও বেলিনস্কি, আগেকার সমালোচকদের বিরোধীতা করে গোগোলকে ইউক্রেনিয় লেখক থেকে একজন রাশিয়ান লেখকদের দলে অন্তর্ভুক্ত করেন। ১৮৩৬ সালের ১৯শে এপ্রিল সেন্ট পিটার্সবার্গ স্টেট থিয়েটারে তার কমেডি নাটক দি গভর্নমেন্ট ইন্সপেক্টর (রেভিজর) মঞ্চস্থ হওয়ার পর থেকে তিনি তার সাহিত্য বৃত্তি সম্বন্ধে বিশ্বাসী হয়ে ওঠেন। রাশিয়ার প্রাদেশিক আমলাতন্ত্রকে নিয়ে চরম এই প্রহসনটি শুধুমাত্র সম্রাট নিকোলাস I এর হস্তক্ষেপেই মঞ্চস্থ হতে পেরেছিল।
১৮৩৬ থেকে ১৮৪৮ সাল পর্যন্ত গোগোল বিদেশে থেকে জার্মানী এবং সুইটজারল্যান্ড ঘুরে বেড়ান। গোগোল ১৮৩৬-৩৭ সালের শীতে প্যারিসে রাশিয়ান প্রবাসী এবং পোল্যান্ডের নির্বাসিতদের সাথে কাটান এবং পোল্যান্ডের কবি অ্যাডাম মিকিউইচ এবং বোহদান জালেস্কির সাথে দেখা করেন। এরপর তিনি রোমে গিয়ে বসবাস করেন। ১৮৩৬ সাল থেকে পরবর্তী বারো বছরের বেশিরভাগ সময়েই তিনি ইতালিতে কাটান এবং রোমের প্রতি তার একটা ভালোবাসা তৈরি হয়। তিনি শিল্প নিয়ে পড়াশোনা করেন, ইতালিয় সাহিত্য পড়েন এবং অপেরার প্রতি একটা আগ্রহ গড়ে তোলেন।
পুশকিনের মৃত্যু গোগোলকে একটা মারাত্মক ঘা দিয়েছিল। পুশকিনের মৃত্যুর পর থেকে পরবর্তী বছরগুলোতে তার কাজের মধ্যে প্রধানতম কাজ হল ব্যঙ্গাত্মক মহাকাব্য ডেড সোলস। এর পাশাপাশি তিনি অন্যান্য কাজেও যুক্ত ছিলেন – তারাস বুলবা (১৮৪২) এবং দি পোর্টেটের পরিমার্জন করেন, দ্বিতীয় কমেডি নাটক ম্যারেজ (ঝেনিৎবা) শেষ করেন, রোম আংশিক সমাপ্ত করেন এবং তার সবথেকে বিখ্যাত ছোটগল্প ‘দি ওভারকোট’ লিখেছিলেন।
১৮৪১ সালে ডেড সোলসের প্রথম অংশ সমাপ্ত হয় এবং তিনি এটি ছাপানোর জন্য রাশিয়া যান। সেন্সরশিপ হওয়ায় এটি দি অ্যাডভেঞ্চারস্‌ অফ চিচিকোভ নামে ১৮৪২ সালে মস্কো পত্রিকায় প্রকাশিত হয়। বইটির কারণে এই ভাষায় মহানতম গদ্য লেখক হিসেবে তার খ্যাতির প্রতিষ্ঠিত হয়।
সৃষ্টিশীলতার অবনমন এবং মৃত্যু
১৮৪৮ সালের এপ্রিলে গোগোল জেরুজালেমে তীর্থ ভ্রমণ করে রাশিয়ায় ফিরে এলেন এবং তার শেষ কয়েক বছরে তিনি সারা দেশ জুড়ে অবিশ্রান্তভাবে ভ্রমণ করেন। রাজধানীগুলো ভ্রমণের সময়ে, তিনি মিখাইল পোগোডিন এবং সের্গেই আক্সাকোভের মতো বন্ধুদের সাথে কাটান। এই সময়ে তিনি ম্যাক্সিমোভিচ এবং ওসিপ বোদিয়ানস্কির মত ইউক্রেনিয় পুরোন বন্ধুদের সাথেও সময় অতিবাহিত করেন। তিনি স্টারেটস বা আধ্যাত্মিক গুরু মাটভেই কনস্টান্টিনোভস্কির সাথে তার সম্পর্ক গাঢ় করেন; তাঁকে তিনি বেশ কিছু বছর ধরেই চিনতেন। কনস্টান্টিনোভস্কির প্রভাবেই সম্ভবত গোগোলের মধ্যে ভীতি জন্মায় যে তার সমস্ত কাল্পনিক কাজের পাপস্বরূপ তাঁকে আজীবন নরকবাস করতে হবে। অত্যধিক আধ্যাত্মিক চর্চার ফলে তার স্বাস্থ্য ভেঙে পড়ে এবং তিনি গভীর অবসাদে ডুবে যান। ১৮৫২ সালের ২৪শে ফেব্রুয়ারির রাতে তিনি তার অনেকগুলো পাণ্ডুলিপি পুড়িয়ে ফেলেন যার মধ্যে অধিকাংশই ছিল ডেড সোলসের দ্বিতীয় খণ্ড। তিনি একে একটি ভ্রান্তি বলে মনে করেন, এবং বলেন যে শয়তান তার সাথে প্রকৃতই মজা করছে। এরপরেই, তিনি শয্যাগত হন, সমস্ত আহার বর্জন করেন এবং নয়দিন বাদে অসহ্য যন্ত্রণায় মারা যান।
সমাধিস্থ করার আগে মস্কো বিশ্ববিদ্যালয়ের সেন্ট টাটিয়ানা গীর্জায় গোগোলের শোকস্তব পাঠ করা হয় এবং দানিলোভ মনাস্ট্রিতে তার বন্ধু স্লাভোফাইল আলেক্সি খোমিয়াকোভের কাছেই তাঁকে সমাধিস্থ করা হয়। তার কবরস্থান একটা বড় প্রস্তরখণ্ড (গোলগোথা) দ্বারা চিহ্নিত করা আছে যার শীর্ষে রয়েছে একটা রাশিয়ান অর্থোডক্স ক্রুশচিহ্ন। ১৯৩১ সালে, মস্কো কর্তৃপক্ষ এই মনাস্ট্রিটি ধ্বংস করে এবং গোগোলের দেহাবশেষ নোভোডেভিচি সমাধিক্ষেত্রে স্থানান্তরিত করা হয়। তার দেহ উপুড় করে শোয়ান অবস্থায় আবিষ্কৃত হয়েছে যা থেকে এই কথাও মনে করা হয় যে গোগোলকে জীবন্ত সমাধি দেওয়া হয়েছে। কর্তৃপক্ষ গোলগোথা প্রস্তরখণ্ডটিকে নতুন সমাধিস্থলে নিয়ে যায়, কিন্তু ক্রুশচিহ্ন সরিয়ে দেয়; ১৯৫২ সালে সোভিয়েটরা প্রস্তরখণ্ডটিকে গোগোলের আবক্ষ মূর্তির সাথে পুনঃস্থাপিত করে। প্রস্তরখণ্ডটা পরবর্তীকালে গোগোলের প্রশংসাকারী মিখাইল বুল্গাকভের সমাধিস্তম্ভে পুনঃব্যবহৃত হয়। ২০০৯ সালে, গোগোলের জন্মের দ্বিশতবার্ষিকীতে তার আবক্ষ মূর্তিটাকে নোভোডেভিচি সমাধিক্ষেত্রের যাদুঘরে নিয়ে যাওয়া হয়, এবং আসল গোলগোথা প্রস্তরখণ্ডটাকে আসল অর্থোডক্স ক্রুশের নকলসহ ফিরিয়ে আনা হয়।
মস্কোয় প্রথম গোগোলের স্মৃতিস্তম্ভ হল আরবাত স্কোয়্যারে অবস্থিত একটা প্রতীকি মূর্তি যার মধ্যে দিয়ে গোগোলকে একজন মানুষ হিসেবে যত না প্রকাশ করা হয়েছে তার চেয়ে বেশি গোগোলের সম্বন্ধে স্থপতি নিকোলাই আন্দ্রেইয়েভের ধারণা ফুটে উঠেছে। ১৯০৯ সালে উন্মোচিত এই মূর্তিটা গোগোলের নির্যাতিত ব্যক্তিত্বের অসাধারণ প্রকাশ হিসেবে ইলিয়া রেপিন এবং লিও টলস্টয়ের প্রশংসা অর্জন করেছে। জোসেফ স্ট্যালিন এটিকে পছন্দ করেননি এবং ১৯৫২ সালে মূর্তিটা অপেক্ষাকৃত সমাজতান্ত্রিক বাস্তববাদী একটি স্মৃতিস্তম্ভ দ্বারা প্রতিস্থাপিত করা হয়। আন্দ্রেইয়েভের প্রকৃত কাজটিকে ধ্বংসের হাত থেকে রক্ষা করতে প্রভূত পরিশ্রম করতে হয়েছিল; ২০১৪ সালের তথ্যানুযায়ী এই মূর্তিটাকে গোগোল যে বাড়িতে মারা গেছিলেন তার সামনে স্থাপন করা রয়েছে।
শৈলী
পরিণত বয়সে গোগোল বাস্তবকে যে পরিপ্রেক্ষিত নিয়ে দেখতেন তাকে রাশিয়ান শব্দ পোশলস্ট’ নামে অভিহিত করা হয় যার অর্থ হল এমন কিছু যা “তুচ্ছতা, গতানুগতিকতা, হীনতা” নৈতিক এবং অ্যাধ্যাত্মিক, যা কিছু গোষ্ঠী বা সমাজের মধ্যে বিরাজ করে। পূর্বসূরী স্টার্নের মত গোগোলও ছিলেন নিষেধাজ্ঞা এবং রোমান্টিক বিভ্রমের একজন বড়ো ধ্বংসকারী। তিনি রাশিয়ান রোম্যান্টিকতাকে ধ্বংস করার চেষ্টা করেছিলেন; যেখানে আগে কেবলমাত্র মহিমান্বিত আদর্শ এবং সৌন্দর্য থাকত সেখানে তিনি অশ্লীলতার আধিপত্য এনে দিলেন। “গোগোলের রচনার বৈশিষ্ট্য হল বাঁধনছাড়া অতিমাত্রিকতার বোধ যা শীঘ্রই একটা নিরেট শূন্যস্থান এবং সমৃদ্ধ কমেডি হিসেবে প্রকাশিত হয়েই হঠাৎ অধিবিদ্যাগত ভীতিতে পর্যবসিত হয়।” তার গল্পগুলো উদ্দীপনা এবং ব্যঙ্গ প্রায়শই জড়িয়ে থাকে, যেমন “দি টেল অফ হাউ ইভান ইভানোভিচ কোয়ার্লড উইথ ইভান নিকিফোরোভিচ” গল্পটি শুরু হচ্ছে একটা সাধারণ প্রহসন দিয়ে এবং শেষ হচ্ছে একটা বিখ্যাত নীতিবাক্য দিয়ে, “ভদ্রমহোদয়গণ, এই দুনিয়ার সবকিছুই বোকা-বোকা!”
রাজনীতি
যখন সমালোচকরা দি গভর্নমেন্ট ইন্সপেক্টর নাটকটাকে জার শাসনের বিরুদ্ধে অভিযোগ হিসেবে বিবেচনা করল, নাটকটার প্রতি নিকোলাস I এর পৃষ্ঠপোষকতা থাকা সত্ত্বেও, তখন গোগোল অত্যন্ত বিস্মিত হয়েছিলেন। গোগোল নিজে, স্ল্যাভোফাইল আন্দোলনের একজন অনুগত হিসেবে হাউস অফ রোমানভ এবং রাশিয়ান অর্থোডক্স চার্চ – উভয়ের স্বর্গীয়রূপে অনুপ্রাণিত উদ্দেশ্য সম্বন্ধে বিশ্বাসী ছিলেন। ফিওদোর দস্তয়েভস্কির মত, গোগোল সেইসকল রাশিয়ানদের সাথে চূড়ান্ত দ্বিমত পোষণ করতেন যাঁরা সাংবিধানিক রাজতন্ত্রের পক্ষে কথা বলতেন এবং অর্থোডক্স চার্চের অপসারণ চাইতেন।
তার সিলেক্টেড প্যাসেজেস ফ্রম করেসপন্ডেন্স উইথ হিস ফ্রেন্ডস (১৮৪৭) বইটাতে তিনি স্বৈরাচারীত্ব, সার্ফ প্রথা এবং অর্থোডক্স চার্চের পক্ষে কথা লিখে, গোগোল তার প্রাক্তন পৃষ্ঠপোষক ভিসারিও বেলিনস্কির আক্রমণের সম্মুখীন হন। কার্ল মার্ক্সের অর্থনৈতিক তত্ত্বের জনসমক্ষে প্রচারকারী প্রথম রাশিয়ান বুদ্ধিজীবী বেলিনস্কি গোগোল বিরুদ্ধে অভিযোগ আনেন যে গোগোল স্টেটাস ক্যুর পক্ষে কথা বলে তার পাঠকদের সাথে বিশ্বাসঘাতকতা করেছেন।
প্রভাব ও ব্যাখ্যা
ডেড সোলস প্রকাশের আগে, বেলিনস্কি গোগোলকে প্রথম রাশিয়ান ভাষার একজন বাস্তবাদী লেখক হিসেবে এবং প্রকৃতি শিল্পবাদের একজন প্রধান হিসেবে চিহ্নিত করেন এবং তার পাশাপাশি তিনি আরও কিছু অল্পবয়সী ও ছোটোখাট লেখকদেরও এই তালিকায় অন্তর্ভুক্ত করেছিলেন যেমন, গনচারভ, তুর্গেনেভ, ডিমিট্রি গ্রিগোরোভিচ, ভ্লাদিমির ডাল এবং ভ্লাদিমির সোলোগাব। গোগোল নিজেই এইধরনের কোন সাহিত্যিক আন্দোলন সম্বন্ধে সন্দিহান ছিলেন। যদিও তিনি বুঝেছিলেন যে “কিছু অল্পবয়সী লেখকের” মধ্যে “বাস্তব জীবনকে দর্শন করবার একটা বিশেষ চাহিদা রয়েছে”, কিন্তু তিনি তাঁদের রচনার কমজোরি বাঁধুনি এবং লিখনশৈলীর নিন্দা করেছিলেন। তৎসত্ত্বেও, উগ্র সমালোচকরা বংশের পর বংশ ধরে গোগোলকে (যে লেখকের বিশ্বে একটা নাক রাশিয়ার রাজধানীর রাস্তায় রাস্তায় ঘুরে বেড়ায়) একজন মহান বাস্তববাদী লেখক হিসেবে সম্মানিত করেন; যে খ্যাতিটাকে এনসাইক্লোপিডিয়া ব্রিটানিকায় “গোগোলীয় প্রহসনের সবচেয়ে বড়ো বিজয়” বলে সমালোচনা করা হয়েছে।
সাহিত্যিক আধুনিকতার সময় থেকে গোগোলের কাজের প্রতি একটা ভিন্ন দৃষ্টিভঙ্গী এবং নতুন আগ্রহ দেখা যায়। রাশিয়ান আনুষ্ঠানিকতার একটা অগ্রণী কাজ হিসেবে বলা হয় এইচেনবমের “দি ওভারকোট” ছোটগল্পটার পুনর্মূল্যায়ন। ১৯২০র সময়ে রাশিয়ার ছোটগল্পকারদের একটা দল যাঁরা সেরাপিও ব্রাদার্স নামে পরিচিত ছিল, তারা গোগোলকে তাঁদের পূর্বসূরী হিসেবে মনে করতেন এবং তার রচনাশৈলী নকল করতেন। এইসময়ের প্রথমসারির ঔপন্যাসিক – উল্লেখযোগ্যভাবে ইয়েভজেনি জামায়াতিন এবং মিখাইল বুলগাকভ – এঁরাও গোগোলের প্রশংসা করেছিলেন এবং তার পদক্ষেপ অনুসরণ করেন। ১৯২৬ সালে ভেসেভলড মায়ারহোল্ড দি গভর্নমেন্ট ইন্সপেক্টর নাটকটিকে একটি “অলীক পরিস্থিতির কমেডি” হিসেবে মঞ্চস্থ করেন এবং তার মুগ্ধ দর্শকবৃন্দের সামনে সীমাহীন আত্ম-প্রবঞ্চনাময় একটা দুর্নীতিগ্রস্ত বিশ্বকে উপস্থাপিত করেন। ১৯৩৪ সালে আন্দ্রে বেলি গোগোলের সাহিত্যিক কৌশল সম্বন্ধে একটি পাঠ প্রকাশ করে যা সেসময় পর্যন্ত ছিল সবচেয়ে সুবিবেচনাপূর্ণ একটি কাজ। এই পাঠটিতে তিনি বিভিন্ন বিষয় নিয়ে বিশ্লেষণ করেছেন যেমন সেসময়ের ওপর নির্ভর করে গোগোলের কাজে সবথেকে বেশি ব্যবহৃত রং, ক্রিয়াপদের ওপর তার প্রতীতিবাদী ব্যবহার, তার শব্দবিন্যাসে স্পষ্ট বিচ্ছিন্নতা, তার বাক্যের মধ্যে জটিল ছান্দিক ছাঁচ, এবং তার শৈলীর আরও অনেক গোপন দিক নিয়ে তিনি আলোচনা করেছেন। এই কাজটির ওপরে, ভ্লাদিমির নবোকভ গোগোলের মাস্টারপিসের একটা সংক্ষিপ্ত বিবরণ প্রকাশ করেছেন। রাশিয়ান সাহিত্যে গোগোলের প্রভাব স্থায়ী হয়েছে, যদিও বিভিন্ন সমালোচকেরা তার কাজগুলোকে ভিন্ন ভিন্ন ভাবে বিশ্লেষণ করেছেন। যেমন, বেলিনস্কি তার ভয়ের গল্পগুলোকে “মৃতপ্রায়, ভয়াবহ কাজ” বলে অ্যাখ্যায়িত করেছেন, অথচ আন্দ্রেই বেলি সেগুলোকে তার সবচেয়ে স্টাইলিসটিক সাহসী সৃষ্টি বলে উল্লেখিত করেছেন। নবোকভ বিশেষত ডেড সোলস, দি গভর্নমেন্ট ইন্সপেক্টর, এবং “দি ওভারকোট”কে একজন জিনিয়াসের কাজ বলে প্রশংসা করেছেন এবং বলেছেন যে “যখন, তার অমর সৃষ্টি ‘দি ওভারকোটে’ যেমন হয়েছিল, গোগোল বাস্তবে সেভাবে নিজে গেলেন এবং তার নিজের ব্যক্তিগত সর্বনাশের খাদের সীমানায় দাঁড়িয়েও খুশি মনে ধীরে ধীরে কাজ করতে লাগলেন, তখন থেকেই তিনি রাশিয়ার মহানতম শিল্পী হয়ে উঠতে পারলেন।” সমালোচকরা বলে থাকেন গোগোলের “দি ওভারকোট” হল একটি “মানবিক বাস্তববাদী” একটা মাস্টারপিস, কিন্তু নবোকভ এবং অন্যান্য কিছু মনোযোগী পাঠকরা যুক্তি দেন যে গল্পটির “ভাষার ছিদ্র” থেকে এটাই মনে করা যায় যে এটি একটি অতিবাস্তব কাহিনী যেখানে একটি “ছোট মানুষের” বিকটাকার ভুতুড়ে রূপ। গোগোলের সমস্ত গল্পের মধ্যে, “দি নোজ” সমস্ত দুর্বোধ্য ব্যাখ্যাকে কড়াভাবে রোধ করেছিলঃ ডি. এস. মার্সকি এটিকে বলেছিলেন “একটা সাধারণ নাটক, প্রায় সাধারণ একটা ভাঁড়ামি।” সাম্প্রতিককালে, যদিও, “দি নোজ” কিছু কৌতুহলোদ্দীপক উত্তরাধুনিক এবং উত্তর-ঔপনিবেশিক ব্যাখ্যার বিষয় হয়ে পড়ছে।
গোগোলের শিল্পকর্মগুলো অ-সাহিত্যিক ক্ষেত্রগুলোতেও বিরাট বড়ো প্রভাব ফেলেছে, এবং তার গল্পগুলো থেকে বিভিন্ন সময়ে অপেরা এবং চলচ্চিত্র নির্মাণ করা হয়েছে। রাশিয়ান গীতিকার আলফ্রেড শ্নিটকে আটটি খণ্ডে গোগোল স্যুট লিখেছিলেন যা দি গভর্নমেন্ট ইন্সপেক্টর নাটকটিতে আবহ সঙ্গীত হিসেবে ব্যবহৃত হয়েছিল এবং ডিমিট্রি শোস্তাকোভিচ ১৯২৮ সালে তার প্রথম অপেরায় দি নোজ গল্পটি নেন – পছন্দের বিষয়ে এটি খুবই অদ্ভুত ছিল, কারণ এর মাধ্যমে সোভিয়েত অপেরার মহান ঐতিহ্য শুরু করা হয়েছিল। আরও সাম্প্রতিককালে, গোগোলের জন্মের দ্বিশতবর্ষ উদ্‌যাপন উপলক্ষ্যে, ভিয়েনার বিখ্যাত থিয়েটার আন ডের উইয়েন রাশিয়ার গীতিকার ও লেখক লেরা আওয়ারবাককে গোগোলের জীবন নিয়ে পূর্ণদৈর্ঘ্যের একটা অপেরার জন্য গান বানাতে ও পুস্তিকা রচনার দায়িত্ব দিয়েছিল।
কিছু সমালোচক গোগোলের রচনায় আপাত ইহুদীবিদ্বেষের প্রতি মনোযোগ আকর্ষণ করেছেন। তবে শুধু গোগোল নন, তার সমসাময়িক ফিওদোর দস্তয়েভস্কির রচনাতেও তারা তা পেয়েছেন। উদাহরণস্বরূপ, ফেলিক্স ড্রেইজিন এবং ডেভিড গুয়াস্পারি তাঁদের রচিত দি রাশিয়ান সোল অ্যান্ড দি জিউঃ এসে ইন লিটারারি ইথনোসেন্ট্রিজম, বইটিতে আলোচনা করেছেন “গোগোলের উপন্যাস তারাস বুলবায় ইহুদী চরিত্রের গুরুত্ব এবং ইউক্রেনিয় ইহুদী গোষ্ঠীর নেতিবাচক চিত্র থেকে এটা বোঝা যায় যে তৎকালীন ইউক্রেনিয় ও রাশিয়ান সংস্কৃতিতে প্রচলিত ইহুদী বিরোধী ভাবধারা গোগোলকে প্রভাবিত করেছিল।” লিওঁ পোলিয়াকভের দি হিস্ট্রি অফ অ্যান্টিসেমিটিজম বইটিতে লেখক লিখেছেন যে "“তারাস বুলবার “ইয়াঙ্কেল” রাশিয়ান সাহিত্যে ইহুদী হিসেবে প্রতিনিধিস্থানীয় হয়ে ওঠে। গোগোল তাকে একজন চূড়ান্ত শোষক, ভীরু এবং বিদ্বেষপূর্ণ হিসেবে দেখান, যদিও তিনি কৃতজ্ঞতা অর্জনে সক্ষম। কিন্তু গল্পে এটি খুবই স্বাভাবিকভাবেই দেখানো হয়েছে যে তাকে এবং তার সহচরবৃন্দদের কোসাক প্রভুরা নিপার নদীতে ডুবিয়ে মারে। সর্বাগ্রে, ইয়াঙ্কেল হল হাস্যকর, এবং ছাল ছাড়ানো মুরগির যে রূপকল্প গোগোল ব্যবহার করেছেন তা তাঁকে একজন মহান সাহিত্যিক হিসেবে প্রতিষ্ঠিত করেছে।”"ইহুদী চরিত্রগুলোর এমন চিত্রায়ণ সত্ত্বেও, গোগোল ইহুদী লেখকদের মধ্যেও গভীর ছাপ ফেলে যান যে সকল লেখকরা তার সাহিত্যিক উত্তরাধিকার বয়ে নিয়ে চলেন। আমেলিয়া গ্লেসার শোলেম আলেইচেমের ওপরে গোগোলের সাহিত্যিক সৃষ্টির প্রভাবের কথায় বলেন, তিনি"“গোগোলকে নিয়ে তার লেখনীর বেশিরভাগকেই আদর্শ হিসেবে বাছেন, এমনকি তার উপস্থিতিকেও…গোগোলের লেখা থেকে শোলেম আলেইচেম ধার করেছেন পূর্ব ইউরোপের গ্রামীণ ভূদৃশ্য যা ভয়াবহ হতে পারত, কিন্তু প্রকৃতপক্ষে তা সম্মিলিত স্মৃতির ক্ষমতার মধ্যে দিয়ে পাঠকদের একত্রিত করতে পেরেছিল। তিনি গোগোলের থেকে এই শিক্ষাও নেন যে কীভাবে এই ভয়াবহতাকে হাস্যরসে রূপান্তরিত করতে হয়, এবং তিনি প্রায়ই গোগোলের ইহুদী চরিত্রগুলোকে পুনর্লিখন করেছেন, তার ইহুদী-বিরোধী গোঁড়ামিকে সংশোধন করেছেন এবং একজন ইহুদীর প্রেক্ষিত থেকে ইতিহাস রচনা করেছেন।”"
অন্য শিল্পে রূপায়ণ
বিবিসি রেডিও-৪ থ্রি ইভানস্‌, ট্যু আন্টস অ্যান্ড অ্যান ওভারকোট (২০০২, জিম পয়সারের রূপায়ণ) নামে গোগোলের ছ’টি ছোটগল্প নিয়ে একটি ধারাবাহিক তৈরি করে যেখানে গ্রিফ রিস-জোন্স এবং স্টিফেন ম্যুর অভিনয় করেছিলেন। যেসকল গল্পগুলোকে সেখানে রূপায়িত করা হয়েছিল সেগুলো হল, “দি ট্যু ইভানস্‌”, “দি ওভারকোট”, “ইভান ফিওডোরোভিচ শ্পোনকা এবং তার কাকিমা”, “দি নোজ”, “দি মিস্টিরিয়াস পোর্ট্রেট” এবং “ডায়রি অফ আ ম্যাডম্যান”।
গোগোলের “ক্রিসমাস ইভ” নামে ছোটগল্পটি চাইকোভস্কি দুবার অপেরার জন্য রূপায়িত করেন, প্রথমবার ১৮৭৪ সালে ভাকুলা দি স্মিথ নামে, তারপর আবার সেটি ১৮৮৫তে তিনি দি জারিনাস স্লিপারস্‌ নামে রূপায়িত করেন; রিমস্কি-কোরসাকভও ১৮৯৪ সালে একই গল্পের ওপর একটা অপেরা নির্মাণ করেন। অ্যাডাম বিসন এই গল্পটির রেডিও সংস্করণ বের করেন এবং বিবিসি-৪এ ২০০৮ সালের ২৪শে ডিসেম্বরে সেটি সম্প্রচারিত হয় এবং এরপর আবার এটি রেডিও-৪ এবং রেডিও ৪ এক্সট্রায় ক্রিসমাস ইভ দিবসে ২০১০, ২০১১ এবং ২০১৫ সালে পুনঃসম্প্রচারিত হয়।
‘ক্রিসমাস ইভ’ ছোটগল্পটি ১৯৬১ সালে দি নাইট বিফোর ক্রিসমাস নামে চলচ্চিত্রে রূপায়িত করা হয়।
“ভিই” নামে গোগোলের ছোটগল্পটি রাশিয়ান চিত্রপরিচালকরা চারবার চলচ্চিত্রে রূপায়িত করেনঃ আসল ভিই ১৯৬৭ সালে; ভূতের চলচ্চিত্র ভেদমা (দি পাওয়ার অফ ফিয়ার নামেও পরিচিত) ২০০৬ সালে; ভিই নামে একটি অ্যাকশন হরর চলচ্চিত্র ২০১৪ সালে; গোগোল ভিই নামে একটি ভূতের চলচ্চিত্র ২০১৮ সালে মুক্তি পায়। গল্পটি ভিইঃ দি স্টোরি রিটোল্ট (২০০৪) নামে রাশিয়ান এফএমভি ভিডিও গেমেও রূপায়িত করা হয়। রাশিয়ার বাইরে, মারিও বাভার চলচ্চিত্র ব্ল্যাক সানডে (১৯৬০) এবং দক্ষিণ কোরিয়ার ভূতের সিনেমা ইভিল স্পিরিটঃ ভিই (২০০৮)-এর মধ্যে এই গল্পের হাল্কা ছায়া আছে বলেও মনে করা হয়।
গোগোলের ছোটগল্প “দি পোর্ট্রেট” অবলম্বনে একই নামে একটি ফিচার ফিল্ম নির্মাণ করেন দুজন অসাধারণ চলচ্চিত্রকার আনাসতাসিয়া এলেনা বারানফ এবং এলেনা ভ্লাদিমির বারানফ।
রাশিয়ান টিভি-৩ টেলিভিশন ধারাবাহিক গোগোলে নিকোলাই গোগোলকে মূল চরিত্রে রেখে তার জীবনী নিয়ে একটি কল্পচিত্রকাহিনী নির্মাণ করেন যেখানে তার ইতিহাসের সাথে তার গল্পের উপাদানও মিশ্রিত হয়ে আছে। এর পর্বগুলো নাটক হিসেবেও মুক্তি পায় ২০১৭ সালের আগস্ট মাসে গোগোল, দি বিগিনিং নামে। গোগোলঃ ভিই নামে এর একটি সিকোয়েল মুক্তি পায় ২০১৮ সালের এপ্রিলে এবং তৃতীয় ছবিটি গোগোলঃ টেরিবল্‌ রিভেঞ্জ ২০১৮ সালের আগস্টে মুক্তিলাভ করে।
১৯৮৬ সালের ভারতীয় গল্পসংকলনের টেলিভিশন ধারাবাহিক কথা সাগরে শ্যাম বেনেগাল গোগোলের “দি ওভারকোটের” চলচ্চিত্র রূপায়ণ করেন “নয়ি শেরওয়ানি” নামে।
গোগোলের গল্প “দি টেল অফ হাউ ইভান ইভানোভিচ কোয়ার্লড উইথ ইভান নিকিফোরোভিচ” মারাঠি চলচ্চিত্র কথা দন গনপত্রভঞ্চি নামে ১৯৯৬ সালে রূপায়িত হয়েছিল। অরুণ খোপার ছিলেন এর পরিচালক এবং এর সংলাপ রচনা করেছিলেন সতীশ আলেকার। ছবিটিতে দিলীপ প্রভাওয়ালকার এবং মোহন আগাশে মুখ্য চরিত্রে অভিনয় করেন।
১৯৬৩ সালে গোগোলের রীতিমতো পরাবাস্তব গল্প দি নোজের একটি অ্যানিমেশন ছবি তৈরি করে কানাডার জাতীয় চলচ্চিত্র বোর্ড; কিন্তু এটি একটি অস্বাভাবিক এবং সময়সাপেক্ষ “পিনবোর্ড” কৌশল অবলম্বন করে করা হয়েছিল।
২০২০ সালের জানুয়ারীতে গোগোলের দি নোজ ছোটগল্পটি একটি চূড়ান্ত অ্যানিমেশন ছবি হিসেবে মুক্তি পায়। দি নোজ অর কনস্পিরেসি অফ মাভেরিকস নামে এই ছবিটি প্রায় পঞ্চাশ বছর ধরে নির্মাণের কাজ চলছিল।
উত্তরাধিকার
গোগোলের ছবি বিভিন্ন সময়ে রাশিয়ান এবং সোভিয়েত ডাকটিকিটে দেখা গেছে; সমগ্র বিশ্বজুড়েও ডাকটিকিটে তার ছবি বহুবার ব্যবহৃত হয়েছে।   বিভিন্ন স্মারক মুদ্রাও রাশিয়া এবং সোভিয়েত থেকে বের করা হয়েছে। ২০০৯ সালে ইউক্রেনের জাতীয় ব্যাঙ্ক গোগোলের নামে একটি স্মারক মুদ্রা বের করেছিল। গোগোলের নামে বিভিন্ন শহরে নানা রাস্তা তৈরি হয়েছে, যেমন মস্কো, সোফিয়া, লিপেৎস্ক, ওডেসা, মিরহরদ, ক্রাসনোদার, ভ্লাদিমির, ভ্লাদিভস্তক, পেন্‌জা, পেট্রোজাভদস্ক, রিগা, ব্রাতিসলাভা, বেলগ্রেড, হারবিন এবং অন্যান্য অনেক শহর।
ঝুম্পা লাহিড়ীর ২০০৩ সালে লেখা উপন্যাস দি নেমশেক এবং এর ২০০৬ সালের চলচ্চিত্র রূপায়ণের মুখ্য চরিত্রের নামও নিকোলাই গোগোলের নামেই রাখা হয় কারণ তার বাবা ট্রেন দুর্ঘটনায় যখন বেঁচে যান তখন তার হাতে গোগোলের একটি বই ধরা ছিল।
কবি কূটনীতিক অভয় কে’র রচিত “গোগোল” নামে একটি কবিতায় গোগোলের বিখ্যাত কাজগুলো যেমন “দি নোজ”, “দি ওভারকোট”, “নেভস্কি প্রসপেক্ট”, ডেড সোলস এবং গভর্নমেন্ট ইন্সপেক্টর উল্লেখ করা আছে।
গোগোল বর্দেলো নামে একটি পাঙ্ক ব্যান্ড গোগোলের নাম গ্রহণ করেছে; ব্যান্ডটি তার আদর্শগত দিকটি নিয়েছে কারণ গোগোল ইউক্রেনিয় সংস্কৃতিকে রাশিয়ান সমাজে “পাচার” করেছিলেন যা গোগোল বর্দেলো ইংরেজিভাষী বিশ্বে জিপসি/পূর্ব-ইউরোপিয় সঙ্গীতের ক্ষেত্রে করতে চায়।
ইলদিজ হামিদিয়ে মসজিদ
ইলদিজ হামিদিয়ে মসজিদ (Yıldız Hamidiye Camii) বা ইলদিজ মসজিদ (Yıldız Camii) হলো তুরস্কের ইস্তাম্বুলের বেশিকতাশ জেলার ইলদিজ এলাকায় ইলদিজ প্রাসাদের পথে অবস্থিত একটি উসমানীয় রাজকীয় মসজিদ। ১৮৮৪ থেকে ১৮৮৬ সালের মধ্যে নির্মিত মসজিদটি উসমানীয় সুলতান দ্বিতীয় আব্দুল হামিদ দ্বারা চালু করা হয়। মসজিদটি একটি আয়তাকার পরিকল্পনায় নির্মিত ও এতে একটি মিনার রয়েছে। মসজিদের স্থাপত্য নব্য-গথিক শৈলী ও ধ্রুপদী উসমানীয় মোটিফের সংমিশ্রণ। সিরিয়ার দামেস্কের মারজেহ চত্বরে দ্বিতীয় আব্দুল হামিদ দ্বারা নির্মিত ব্রোঞ্জের কলোনেডের উপরে ইলদিজ মসজিদের একটি প্রতিরূপ মূর্তি রয়েছে।
৪ আগস্ট ২০১৭ তারিখে ২.৭ কোটি তুর্কি লিরা ($৭৬ লাখ) ব্যয়ে ৪ বছর সংস্কার কাজের পরে মসজিদটি রাষ্ট্রপতি রেজেপ তাইয়িপ এরদোয়ান পুনরায় চালু করেছিলেন।
দ্বিতীয় আব্দুল হামিদকে হত্যাচেষ্টা
বাম|থাম্ব|250x250পিক্সেল|অভ্যন্তরীণ গম্বুজ ডান|থাম্ব|250x250পিক্সেল|১৯শ শতাব্দীর শেষের দিকে উসমানীয় রাষ্ট্রীয় অনুষ্ঠানের সময় ইলদিজ হামিদিয়ে মসজিদ। ১৯০৫ সালের ২১ জুলাইয়ে আর্মেনীয় বিপ্লবী ফেডারেশনের সদস্যরা মসজিদের সামনে একটি ঘোড়ার গাড়িতে বোমা রেখে দ্বিতীয় আব্দুল হামিদকে হত্যা করার চেষ্টা করে, এটি ইলদিজ হত্যাচেষ্টা নামে পরিচিত একটি ঘটনা। একটি অপ্রত্যাশিত বিলম্বের কারণে বোমাটি সুলতানকে হত্যা করতে ব্যর্থ হয় হলেও ঘটনায় ২৬ জন নিহত ও আরও ৫৮ জন আহত হয়েছিলো। দ্বিতীয় আব্দুল হামিদ সরকার কর্তৃক হামিদীয় গণহত্যায় আর্মেনীয় ও উসমানীয় সাম্রাজ্যের অন্যান্য সংখ্যালঘুদের বিরুদ্ধে হত্যাকাণ্ড ও গণহত্যার প্রতিক্রিয়া হিসেবে এই প্রচেষ্টা করা হয়েছিলো।
লুইস ব্রাউন
লুইস জয় ব্রাউন (জন্ম: ২৫ জুলাই ১৯৭৮) একজন ইংরেজ মহিলা যিনি ইন ভিট্রো ফার্টিলাইজেশন বা আইভিএফ-র মাধ্যমে গর্ভধারণের পরে জন্মগ্রহণকারী প্রথম মানব। ব্রিটেনে এই পদ্ধতি অনুসরণ করে তার জন্মকে "বিশ শতকের অন্যতম উল্লেখযোগ্য মেডিকেল সাফল্য" হিসাবে বর্ণনা করা হয়েছিল।
জন্ম এবং প্রথম জীবন
লুইস জয় ব্রাউন ল্যাঙ্কাশায়ারের ওল্ডহ্যাম জেনারেল হাসপাতালের, রেজিস্ট্রার, জন ওয়েবস্টার কর্তৃক পরিকল্পিত সিজারিয়ান বিভাগে জন্মগ্রহণ করেন। জন্মের সময় তাঁর ওজন ছিল ৫ পাউন্ড, ১২ আউন্স (২.৬০৮ কেজি)। তাঁর মা-বাবা, লেসলি এবং জন ব্রাউন, নয় বছর ধরে প্রাকৃতিকভাবে গর্ভধারণের চেষ্টা করছিলেন, তবে লেসলির ফ্যালোপিয়ান টিউবে বাধার কারনে হচ্ছিল না।
১৯৭৭ সালের ১০ নভেম্বর, লেসলি ব্রাউন একটি পদ্ধতি গ্রহণ করেন, যা পরে প্যাট্রিক স্টেপটো, রবার্ট এডওয়ার্ডস এবং জিন পুর্ডির দ্বারা বিকশিত ইন ভিট্রো ফার্টিলাইজেশন (আইভিএফ) হিসাবে পরিচিত হয়। পুর্ডি তাঁর ভ্রূণের কোষ বিভাজিত হতে প্রথম দেখেন। একমাত্র জীবিত অংশীদার হিসাবে এডওয়ার্ডসকে এই কাজের জন্য ২০১০ সালে মেডিসিনে নোবেল পুরস্কার দেওয়া হয়েছিল। যদিও গণমাধ্যম ব্রাউনকে একটি "টেস্ট টিউব বেবি" হিসাবে উল্লেখ করা হয়েছিল, তার ছোট বোন নাটালি ব্রাউনও চার বছর পরে আইভিএফ-এর মাধ্যমে গর্ভধারণ করেছিলেন এবং আইভিএফের ধারণার উপর জন্ম নেয়া বিশ্বের চল্লিশতম সন্তান। ১৯৯৯ সালের মে মাসে, ন্যাটালি হলো আইভিএফ এর মাধ্যমে গর্ভধারণ করা এবং আইভিএফ ছাড়া জন্মগ্রহণ করা প্রথম মানব।
কর্মজীবন এবং পারিবারিক জীবন
২০০৪ সালে ব্রাউন নৈশ ক্লাবের দারোয়ান ওয়েসলি মুলিন্ডারকে বিয়ে করেছিলেন। ডঃ এডওয়ার্ডস তাদের বিবাহ অনুষ্ঠানে অংশ নিয়েছিলেন। তাঁদের প্রথম পুত্র, প্রাকৃতিকভাবে গর্ভে ধারণ করেছিলেন এবং ২০ ডিসেম্বর ২০০৬ সালে প্রসব করেছিলেন।
ব্রাউনের বাবা ২০০৬ সালে মারা যান। তাঁর মা পিত্তথলির সমস্যাজনিত কারণে ৬৪ বছর বয়সে ব্রিস্টল রয়্যাল ইনফার্মারিতে ৬ জুন ২০১২ তে মারা যান।
নৈতিক ও ধর্মীয় বিষয়
যদিও ব্রাউনরা জানতেন যে, পদ্ধতিটি পরীক্ষামূলক ছিল, তবে চিকিৎসকরা তাদের জানাননি যে, এর ফলস্বরূপ কোনও শিশুর জন্ম হয়নি। এটি অবহিত সম্মতির প্রশ্ন উত্থাপন করেছিল।
১৯৭৮ সালে, ব্রাউনের জন্মের বিষয়ে তার প্রতিক্রিয়া জানতে চাইলে ভেনিসের পিতৃতান্ত্রিক কার্ডিনাল আলবিনো লুসিয়েনি (পরবর্তীকালে পোপ জন পল প্রথম) কৃত্রিম গর্ভধারণের ফলে মহিলাদের "শিশুর কারখানা" হিসাবে ব্যবহার করার সম্ভাবনা সম্পর্কে উদ্বেগ প্রকাশ করেছিলেন, তবে তিনি সন্তানের বাবা-মাকে নিন্দা করতে অস্বীকার করেছিলেন, তারা কেবল একটি সন্তানের জন্ম দিতে চেয়েছিলেন, বলে উল্লেখ করেন।
পি. ভি. শ্রীনিজিন
পি ভি শ্রীনিজিন হলেন একজন ভারতীয় রাজনীতিবিদ, যিনি ২৪ মে ২০২১ সাল থেকে কুন্নাথুনাদ আসনের বিধায়ক। তিনি ২০২১ সালের কেরল বিধানসভা নির্বাচনে ২,৭১৫ ভোটে জয়ী হন, ইউডিএফ-এর ভিপি সজেন্দ্রনকে পরাজিত করে।
আজম জে. চৌধুরী
'''আজম জে. চৌধুরী''' একজন বাংলাদেশী ব্যবসায়ী। তিনি এমজেএল বাংলাদেশ লিমিটেডের ব্যবস্থাপনা পরিচালক এবং ইস্ট কোস্ট গ্রুপ, দ্য কনসোলিডেটেড টি অ্যান্ড ল্যান্ডস কোম্পানি বাংলাদেশ লিমিটেডের চেয়ারপারসন এবং প্রাইম ব্যাংক লিমিটেডের সাবেক চেয়ারপারসন। তিনি বাংলাদেশে হাঙ্গেরির অনারারি কনসাল।
জীবনের প্রথমার্ধ
চৌধুরী ঢাকা বিশ্ববিদ্যালয়ে ইংরেজি সাহিত্যে অধ্যয়ন করেন।
কর্মজীবন
চৌধুরী মতিঝিলে একজন ব্যবসায়ীর জন্য কাজ করেন যেখানে তিনি ব্যবসায়িক জগতে সংযোগ স্থাপন করেন এবং শীঘ্রই তার নিজস্ব তেল ব্যবসা প্রতিষ্ঠান চালু করেন।
সরকার বেসরকারী বিনিয়োগকারীদের জন্য তেল শিল্প উন্মুক্ত করার পর চৌধুরীর ব্যবসা বেড়ে যায়। তিনি বাংলাদেশে এক্সন মবিল কর্পোরেশনের অফিসিয়াল ডিস্ট্রিবিউটর হন। ২০০১ থেকে ২০০৫ পর্যন্ত, চৌধুরী গ্রীন ডেল্টা ইন্স্যুরেন্স কোম্পানি লিমিটেডের চেয়ারপারসন হিসেবে কাজ করেন। তিনি সেন্ট্রাল ডিপোজিটরি বাংলাদেশ লিমিটেডের একজন পরিচালক।
২০০৩ সালে, এক্সন কোম্পানি থেকে বিনিয়োগ করার পর চৌধুরী এমজেএল বাংলাদেশ লিমিটেডের প্রধান শেয়ারহোল্ডার হন।
চৌধুরী গ্রিনওয়েজ ইন্ডাস্ট্রিজ (বিডি) লিমিটেডের ব্যবস্থাপনা পরিচালক ছিলেন, যেটিকে বাংলাদেশ জাতীয়তাবাদী দলের সরকারের সময় রাজধানী উন্নয়ন কর্তৃপক্ষের পক্ষ থেকে জমি দেওয়া হয়েছিল। বাংলাদেশ জাতীয়তাবাদী দলের সাথে যুক্ত রাজনীতিবিদ ও ব্যবসায়ীদের হাতে যে ৩০টি প্লট হস্তান্তর করা হয়েছিল তার মধ্যে এটি একটি।
২০০৭ সালের ১৩ জুন, চৌধুরী শেখ সেলিম ও সাবেক প্রধানমন্ত্রী শেখ হাসিনার বিরুদ্ধে গুলশান থানায় চাঁদাবাজির মামলা করেন। তদন্ত শেষে পুলিশ শেখ রেহানার নাম অন্তর্ভুক্ত করে। যুক্তরাষ্ট্রে থাকা শেখ রেহানার বিরুদ্ধে গ্রেফতারি পরোয়ানা জারি করা হয়। মামলা দায়েরের আগে তিন দিন নিখোঁজ ছিলেন চৌধুরী। ২৫ জানুয়ারী ২০০৮-এ, তিনি পুলিশের কাছে তার প্রাথমিক বক্তব্যের বিরোধিতা করেন এবং দাবি করেন যে তার মামলা শুধুমাত্র শেখ সেলিমের বিরুদ্ধে। ২০০৮ সালের সেপ্টেম্বরে শেখ হাসিনা ও শেখ সেলিম বাংলাদেশ হাইকোর্ট থেকে এই মামলায় জামিন পান। ১৫ ডিসেম্বর ২০০৮-এ তিনি মামলা প্রত্যাহার করার ইচ্ছা প্রকাশ করেন এবং মামলাটিকে একটি ভুল বোঝাবুঝি বলে অভিহিত করেন। ২০০৯ সালের মে মাসে মামলাটি আনুষ্ঠানিকভাবে প্রত্যাহার করা হয়েছিল।
৮ জুন ২০০৯-এ, চৌধুরী প্রাইম ব্যাংক লিমিটেডের চেয়ারপারসন পুনর্নির্বাচিত হন।
২০১০ সালে, চৌধুরী একটি অপরিশোধিত তেলের ট্যাঙ্কার কেনার ইচ্ছা প্রকাশ করেন।
২০১৩ সালে চৌধুরীর কোম্পানি এমজেএল বাংলাদেশ লিমিটেড অং কিয়ুন থার (AKT) কোং এর সাথে মিয়ানমারে একটি যৌথ উদ্যোগ কোম্পানি গঠন করে। তিনি কনসোলিডেটেড টি অ্যান্ড ল্যান্ডস কোম্পানি বাংলাদেশের চেয়ারপারসন। তিনি ফিনলে চা প্রস্তুতকারী কনসোলিডেটেড টি অ্যান্ড ল্যান্ডস কোম্পানি বাংলাদেশের মাধ্যমে মাহমুদুর রহমানের কাছ থেকে এক বিলিয়ন টাকায় আর্টিসান সিরামিক কিনেছেন।
চৌধুরী বিদ্যুৎ, জ্বালানি ও খনিজ সম্পদ বিষয়ক গণপ্রজাতন্ত্রী বাংলাদেশ সরকারের উপদেষ্টা পরিষদে বসেন। ২০১৮ সালে তিনি প্রাইম ব্যাংক লিমিটেডের পুনরায় চেয়ারপারসন নির্বাচিত হন।
২০১৯ সালে, চৌধুরী ডিএইচএল এবং দ্য ডেইলি স্টার দ্বারা যৌথভাবে বর্ষসেরা ব্যবসায়ীর পুরস্কার লাভ করে। ১৯ ডিসেম্বর ২০১৯-এ, তিনি বাংলাদেশ অ্যাসোসিয়েশন অফ পাবলিকলি লিস্টেড কোম্পানিজের পুনরায় সভাপতি নির্বাচিত হন। তিনি ওমেরা পেট্রোলিয়ামের একজন পরিচালক।
চৌধুরী ২০২০ সালের জুন পর্যন্ত প্রাইম ব্যাংকের চেয়ারপারসন হিসেবে দায়িত্ব পালন করেন। তার স্থলাভিষিক্ত হন তার ছেলে তানজিল চৌধুরী। তিনি বাংলাদেশ কারাগারে এক হাজার ব্যক্তিগত সুরক্ষামূলক সরঞ্জাম দান করেন। ২০২০ সালের ডিসেম্বরে, তিনি বাংলাদেশের এলপিজি অপারেটর অ্যাসোসিয়েশনের সহ-সভাপতি নির্বাচিত হন।
ধানাউলা
ধানাউলা (Dhanaula) ভারতের পাঞ্জাব রাজ্যের সানগ্রুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৮ মিটার (৭৪৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ধানাউলা শহরের জনসংখ্যা হল ১৮,৩৯৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে ধানাউলা এর সাক্ষরতার হার কম।
এই শহরের জনসংখ্যার ১৩% হল ৬ বছর বা তার কম বয়সী। থাম্ব|Entrance of Govt. Senior Secondary School (Boys) Dhanaula (Barnala)
শ্লেসভিগ-হলষ্টাইন
শ্লেসভিগ-হলষ্টাইন (জার্মান ভাষায়: Schleswig-Holstein; ) জার্মানির সবচেয়ে উত্তরের রাজ্য। জার্মানির ষোলটি রাজ্যের অন্যতম শ্লেসভিগ-হলষ্টাইন। হলষ্টাইন এবং শ্লেসভিগ নামের দুই সাবেক ডিউকশাসিত অঞ্চলের সমন্বয়ে এই রাজ্যটি গঠিত হয়েছে। এর রাজধানী কিল। অন্যান্য উল্লেখযোগ্য শহর হল লুবেক, ফ্লেন্সবুর্গ এবং নয়েমুন্সটার।
রাজ্যটিকে নিম্ন জার্মান ভাষায় Sleswig-Holsteen, সাবেক ইংরেজিতে Sleswick-Holsatia, ডেনীয় ভাষায় Slesvig-Holstenডাকা হয়।
ভূগোল
উত্তর সাগর ও বাল্টিক সাগরের নিকটে শ্লেসভিগ-হলষ্টাইনের অবস্থান। প্রকৃতপক্ষে শ্লেসভিগ হল জার্মানির শ্লেসভিগ অঞ্চলের দক্ষিণাংশ এবং উত্তরের শ্লেসভিগ ডেনমার্কে অবস্থিত। এই রাজ্যের উত্তর সীমানায় রয়েছে ডেনমার্ক, পশ্চিমে উত্তর সাগর, পূর্বে বাল্টিক সাগর এবং দক্ষিণে জার্মান রাজ্য নিডারজাখসেন, হামবুর্গ ও মেকলেনবুর্গ-ভোপোমান অবস্থিত।
সংস্কৃতি
শ্লেসভিগ-হলষ্টাইনের সংস্কৃতি ড্যানিশ ও জার্মান উভয় সংস্কৃতির প্রভাব রয়েছে। শহরের বাইরে গ্রামের দিকে অবস্থিত বিভিন্ন প্রাসাদ ও অট্টালিকা এর মিশ্র সংস্কৃতির প্রতিরূপ বহণ করে। এছাড়া এখানকার রন্ধনশৈলীতে এই দুই সংস্কৃতির প্রভাব লক্ষ্য করা যায়।
এখানকার প্রধান উৎসব হল শ্লেসভিগ-হলষ্টাইন সঙ্গীত উৎসব। এটি প্রতি বছর এই রাজ্যজুড়ে অনুষ্ঠিত হয়ে থাকে। একটা বার্ষিক চলচ্চিত্র উৎসবও এই রাজ্যে প্রতি বছর হয়।
শ্লেসভিগ-হলষ্টাইনে অনুষ্ঠিত ভাখেন ওপেন এয়ার নামক বার্ষিক হেভি মেটাল রকসঙ্গীত উৎসব বিশ্বের সবচেয়ে বড় হেভি মেটাল রক সঙ্গীতের উৎসব।
শ্লেসভিগে রয়েছে এই রাজ্যের গুরুত্বপূর্ণ সাংস্কৃতিক জাদুঘর গোটোর্ফ ক্যাসেল।
শিক্ষা
ছয় বছর থেকে শিশুদের জন্য বাধ্যতামূলক শিক্ষা ব্যবস্থা রয়েছে শ্লেসভিগ-হলষ্টাইনে। এসব শিশুরা গ্রুন্ডশুলা বা জার্মান প্রাথমিক বিদ্যালয়ে চার বছর লেখাপড়া করার পর মাধ্যমিক বিদ্যালয়ে যায়। শ্লেসভিগ-হলষ্টাইনে এই ধরনের বিশেষ আঞ্চলিক বিদ্যালয় রয়েছে, যার জার্মান নাম রিজিওনালশুলা।
এই রাজ্যে রয়েছে তিনটি বিশ্ববিদ্যালয়। এগুলো কিল, লুবেক এবং ফ্লেন্সবুর্গে অবস্থিত। এছাড়া চারটি সরকারি বিশ্ববিদ্যালয় রয়েছে। এগুলো ছাড়াও তিনটি বেশ কিছু বেসরকারি উচ্চ শিক্ষা প্রতিষ্ঠান রয়েছে।
পি. পি. সুমোদ
পি পি সুমোদ কেরলের একজন ভারতীয় রাজনীতিবিদ, যিনি বর্তমানে ২০২১ সালের মে থেকে তারুর নির্বাচনী এলাকার বিধায়ক হিসেবে দায়িত্ব পালন করছেন।
জাগুয়ার ল্যান্ড রোভার
ইতিহাস
জাগুয়ার কার ও ল্যান্ড রোভার প্রথম একত্রিত হয় ফোর্ড মোটর কোম্পানির অধীনে ২০০২ সালে। ফোর্ড বিএমডব্লিউ থেকে ১৯৮৯ সালে জাগুয়ার কার এবং ২০০০ সালে ল্যান্ড রোভার কিনে নেয়। ২০০৬ সালে ফোর্ড বিএমডব্লিউ থেকে রোভার ব্র্যান্ড এবং লোগো কিনে নেয় ৬ মিলিয়ন ইউরোর বিনিময়ে। ২০০৮ সালে টাটা মোটরস ফোর্ড থেকে জাগুয়ার এবং ল্যান্ড রোভার কিনে নেয়।
অ্যালেক্সান্ড্রিয়া, ভার্জিনিয়া
অ্যালেক্সান্ড্রিয়া মার্কিন যুক্তরাষ্ট্রের ভার্জিনিয়া অঙ্গরাজ্যের একটি শহর। এটি ওয়াশিংটন ডিসির উপকণ্ঠে অবস্থিত। পোটোম্যাক নদীর পশ্চিম উপকূলে অবস্থিত এই শহরটি ওয়াশিংটন ডি.সি. থেকে ৭ মাইল (১১ কিমি) দক্ষিণে অবস্থিত। ২০১০ সালের আদমশুমারি অনুসারে শহরটির জনসংখ্যা ছিল ১৩৯,৯৬৬ জন, এবং ২০১৬ সালের আদমশুমারি অনুসারে শহরটির জনসংখ্যা ১৬০,৫৩০ জন।
জনসংখ্যা
২০১০ সালের আদমশুমারি অনুসারে শহরটির জনসংখ্যা ছিল ১৩৯,৯৬৬ জন, বাড়িঘরের সংখ্যা ৬৮,০৮২ ও বসবাসরত পরিবারের সংখ্যা ৩০,৯৭৮। জনসংখ্যার ঘনত্ব প্রতি বর্গমাইলে ৮,৪৫২.০ (৩,২৬২.৯/কিমি২)। প্রতি বর্গমাইলে ৪,২৩৩.২ (১,৬৩৪.২ কিমি২) গড় ঘনত্ব নিয়ে হাউজিং ইউনিটের সংখ্যা ৬৮,০৮২।
বেতাগী ইউনিয়ন, রাঙ্গুনিয়া
বেতাগী বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
আয়তন
বেতাগী ইউনিয়নের আয়তন ৪৩৭৮ একর (১৭.৭২ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী বেতাগী ইউনিয়নের লোকসংখ্যা ৪৯,৪৮৪ জন। এর মধ্যে পুরুষ ২৪,৭৪৯ জন এবং মহিলা ২৪,৭৩৫ জন।
অবস্থান ও সীমানা
রাঙ্গুনিয়া উপজেলার দক্ষিণ-পশ্চিম কোণায় বেতাগী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের পূর্বে কর্ণফুলী নদী ও সরফভাটা ইউনিয়ন; উত্তরে রাঙ্গুনিয়া পৌরসভা, পোমরা ইউনিয়ন ও রাউজান উপজেলার পাহাড়তলী ইউনিয়ন; পশ্চিমে রাউজান উপজেলার বাগোয়ান ইউনিয়ন এবং দক্ষিণে কর্ণফুলী নদী ও বোয়ালখালী উপজেলার শ্রীপুর খরণদ্বীপ ইউনিয়ন অবস্থিত।
নামকরণ
গ্রামের নাম বেতাগী হবার কোন প্রামাণ্য ঐতিহাসিক সূত্র খুঁজে পাওয়া যায় না। কিংবদন্তি অনুসারে উপদ্বীপ সদৃশ জনপদটির প্রায় মধ্যাঞ্চল দিয়ে বেতের আগার মতো সর্পিল গতিতে প্রবাহিত বেতাগী খালের উভয় তীরে ঘন বেতবনের নামানুসারে গ্রামের নাম হয়েছে ‘বেতাগি’ (বেতের অগ্রভাগ) অর্থাৎ বেতাগী। নাম প্রসঙ্গে দুই বেহাই-এর মধ্যে একটি রসিকতা গল্পও শোনা যায়। ভিন্ন গ্রাম থেকে বেতাগীর বেহাই বাড়ীতে আগত বেহাই নাকি বলেছিলেন, “বেতাগীর মানুষ বে-ত্যাগী” অর্থাৎ ত্যাগ করতে জানেনা। তাই গ্রামের নাম হয়েছে বে-ত্যাগী অর্থাৎ বেতাগী। জবাবে বেতাগীর বেহাই নাকি বলেছিলেন, “আরে না না, এখানে ব্যথার ঘি অর্থাৎ ব্যথা উপশমের ঘি পাওয়া যেতো বলে গ্রামের নাম হয় ব্যথার ঘি অর্থাৎ বেতাগী। দুই বেহাই এর মধ্যে নিছক একটি রসিকতার গল্প ছাড়া কিছু নয়। তবে একটি কৌতূহলের বিষয় হচেছ যে বাংলাদেশের বরগুনা, কুষ্টিয়া, পাবনা প্রভৃতি জেলাতেও বেতাগী নামের উপজেলা কিংবা গ্রামের অস্তিত্ব মেলে। এই মিলের ঐতিহাসিক ও ভৌগোলিক কোনো যোগসূত্র আছে কিনা তা পণ্ডিতগণের গবেষণার বিষয়। চট্টগ্রাম ও পার্বত্য চট্টগ্রামের জেলাদ্বয়ের প্রায় মাঝখানে রাউজান-রাঙ্গুনিয়া-বোয়ালখালী এই তিন থানার সঙ্গমস্থলে রাঙ্গুনিয়া থানার অন্তবর্তী হচ্ছে বেতাগী ইউনিয়ন।
প্রশাসনিক কাঠামো
বেতাগী ইউনিয়ন রাঙ্গুনিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ।
ওয়ার্ডভিত্তিক এ ইউনিয়নের গ্রামগুলো হলঃ
শিক্ষা ব্যবস্থা
বেতাগী ইউনিয়নের সাক্ষরতার হার ৬৫%। এ ইউনিয়নে ৩টি মাধ্যমিক বিদ্যালয়, ১টি মাদ্রাসা, ১টি নিম্ন মাধ্যমিক বিদ্যালয়, ১৪টি প্রাথমিক বিদ্যালয় ও ৬টি কিন্ডারগার্টেন রয়েছে।
যাতায়াত ব্যবস্থা
বেতাগী ইউনিয়নের প্রধান প্রধান সড়কগুলো হল: সড়কপথে প্রধান যোগাযোগ মাধ্যম সিএনজি চালিত অটোরিক্সা।
এছাড়া কালুরঘাট-বেতাগী স'মিল নৌ যোগাযোগ ব্যবস্থা রয়েছে।
গ্রাম ও প্রকৃতি
বেতাগী ইউনিয়নে বেতাগী (৬ মৌজা), ঢেমিরছড়া, আন্দরঘোনা, বানিয়াখোলা, ডিঙ্গললোঙ্গা (২ মৌজা), তিনচৌদিয়া, চেংখালী (২ মৌজা), কাউখালী ও গুনগুনিয়া বেতাগী এই ১৬টি মৌজা রয়েছে। তন্মধ্যে নদী তীরবর্তী বেতাগীর ৫ মৌজা এবং কাউখালী ও গুনগুনিয়া বেতাগী বাদ দিলে অবশিষ্ট মৌজাগুলো পাহাড়ময়।
মোটামুটিভাবে সমগ্র বেতাগী ইউনিয়নের অর্ধাংশ সমতল ভূমি এবং বাকি অর্ধাংশ অসংখ্য ‘ঘোনা’ ও ‘থলি’ (উপত্যকা) খচিত পাহাড়ী ভূমি। বিভিন্ন পাহাড় থেকে উৎপন্ন হয়েছে কতগুলো ছড়া ও খাল। ছড়াগুলো বর্ষাকালে পানিপূর্ণ থাকলেও শুকনো মৌসুমে শুষ্ক বালুকাময়। কর্ণফূলি-বিধৌত সমতল ভূমি, উঁচুনিচু পাহাড় ও টিলার বনজঙ্গল, ছড়া, ও খাল, সবুজ উপত্যকা আর গভীর নীলাকাশ মিলে বেতাগী ইউনিয়নের নিসর্গ শোভাকে করেছে এতই মনোরম যে আরব্যরজনীর কাহিনীর মতোই একজন আরব বাদশা এখানকার পাহাড়ে নির্মাণ করছেন তার বিনোদনের জন্য একটি সুরম্য উদ্যান-অট্টালিকা। হগ চট্টগ্রাম শহর থেকে কর্ণফুলী নদীর উজানে প্রায় ১২ মাইল কিংবা কালুরঘাট সেতু থেকে একই নদীপথে প্রায় ৬ মাইল যাবার পর নদী যেখানে ধ্বনি ও প্রতিধ্বনির জন্য সুপরিচিত কুশল্যা পাহাড়ের গায়ে ধাক্কা খেয়ে বাঁ দিকে মোড় নিয়েছে সেখানে উপবদ্বীপাকার যে ভূখণ্ড সেটি হচ্ছে বেতাগী। অথবা চট্টগ্রাম শহর থেকে এশিয়ান হাইওয়ে এবং তার পরে কাপ্তাই সড়ক ধরে যেতে যেতে সড়কটি যেখানে প্রথম পাহাড়ী এলাকায় প্রবেশ করেছে সেখানে পাহাড়তলী চৌমুহনী থেকে ডান দিকে মোড় নিয়ে প্রায় তিন মাইল গিয়ে কর্ণফুলী নদীর তীরে অবস্থিত বেতাগী। কাপ্তাই সড়ক ধরে পাহাড়তলী চৌমুহনী থেকে আরো প্রায় দুই/তিন মাইল গিয়ে শান্তির হাট বা গোচরা চৌমুহনী থেকে ডান দিকে মোড় নিয়েও বেতাগী যাওয়া চলে। শীত-বসন্ত-গ্রীষ্ম ঋতুর শান্ত নদী কর্ণফুলীর ধীর প্রবাহিত স্রোতধারায় চাঁদনি রাতে চন্দ্রালোকের প্রতিবিম্ব দুলিয়ে মাল্লাদের ভটিয়ালী গানের সুর যেমন গ্রামীণ জনজীবনে মৃদু স্পন্দন জাগায় তেমনি আবার ঘোর বর্ষায় বেগবতী কর্ণফুলী রুদ্ররুপ গ্রামবাসীর মনে সৃষ্টি করে প্রচণ্ড ত্রাস। এই দুই ঋতুতে কর্ণফুলী নদীর দুই পরস্পরবিরোধী রুপ বেতাগী এলাকাতেই বেশি পরিস্ফুট এবং বেতাগীবাসীর চিরপরিচিত। বেতাগীর দক্ষিণ উপকূলে যেখানে গোলাম বেপারী হাট অবস্থিত ছিল সেখানেই নদীটি বেশি প্রশস্থ।
ভাষা ও সংস্কৃতি
আমাদের দেশের বিশেষ করে চট্টগ্রামের গ্রামাঞ্চলে ঘরে বাইরে সদাসর্বদা চট্টগ্রামের আঞ্চলিক ভাষায় কথা বলে। তবে অন্য ভাষায়ও বেতাগী ইউনিয়নের লোকের দক্ষতা রয়েছে।
অর্থনীতি
বেতাগী ইউনিয়নের অর্থনীতিতে গুরুত্বপূর্ণ ভূমিকা রয়েছে কৃষিখাতে। এছাড়াও সরকারি-বেসরকারি চাকরিজীবী, বিভিন্ন পেশাজীবি, ব্যবসায়ী আর প্রবাসী রয়েছে।
হাট-বাজার
বেতাগী ইউনিয়নের উল্লেখযোগ্য হাট হল রামগতির হাট। গোলাম বেপারী হাট নামেও পশ্চিম বেতাগীর কর্ণফুলীর তীরে একটি হাট ছিল, যা এখন বিলুপ্ত। এছাড়াও গাবগুলাতল, বেতাগী স'মিল, বড়ুয়া পাড়া, তিনচৌদিয়া, মির্জাখীল, কাউখালী, গুনগুনিয়া বেতাগী এসব এলাকায় নিয়মিত বাজার বসে।
দর্শনীয় স্থান
থাম্ব|right|কাউখালী আনোয়ারা বেগম উচ্চ বিদ্যালয় প্রাঙ্গনে নবনির্মিত শহীদ মিনার
কৃতি ব্যক্তিত্ব
বেতাগী ইউনিয়নের উল্লেখযোগ্য ব্যক্তিবর্গের নাম নিচে উল্লেখ করা হল: প্রথম সরকারি কলেজের অধ্যাপক, সাহিত্যিক। প্রথম এমফিল, শিক্ষাবিদ, সমাজ সেবক। প্রথম আইনজীবী,শিক্ষাবিদ, মুক্তিযুদ্ধ সংগঠক, সমাজ সেবক। বিশ্ববিদ্যালয় প্রশাসনিক কর্মকর্তা, সাহিত্যিক,৬০ এর দশকে চট্টগ্রাম কমার্স কলেজের ছাত্রনেতা। প্রথম পিএইচডি, চট্টগ্রাম বিশ্ববিদ্যালয়ের ডীন। চট্টগ্রাম প্রকৌশল বিশ্ববিদ্যালয়ের অধ্যাপক। গণপ্রজাতন্ত্রী বাংলাদেশ সরকারের যুগ্ম সচিব। প্রথম এম.বি.বি.এস. ডাক্তার। প্রথম বি.সি.এস. কর্মকর্তা। প্রথম প্রকৌশলী। প্রথম উড়াল সেতু স্থপতি।
প্রবর্তক স্কুল এন্ড কলেজ
প্রবর্তক স্কুল এন্ড কলেজ চট্টগ্রামের প্রবর্তক মোড়ে অবস্থিত একটি শিক্ষাপ্রতিষ্ঠান। স্কুল প্রতিষ্ঠিত হয় ১৯৩০ সালে। কলেজ সেকশন ২০১৪ সালে যাত্রা শুরু করে। প্রবর্তক অনাথ আশ্রমের শিশুরা এই স্কুলে সাধারণত পড়াশুনা করে।
অবস্থান
এটি পাঁচলাইশ থানায় অবস্থিত। এর থেকে আধা কিলো দূরেই চট্টগ্রাম মেডিকেল কলেজের অবস্থান। প্রতিষ্ঠানটির পাশেই রয়েছে প্রবর্তক সংঘ। প্রবর্তক পাহাড়েই এই প্রতিষ্ঠানটি অবস্থি।
পি. পি চিত্তরঞ্জন
'''পি. পি চিত্তরঞ্জন''' হলেন একজন ভারতীয় রাজনীতিবিদ, যিনি ২০২১ সালের মে থেকে আলাপুজা নির্বাচনী এলাকার বিধায়ক হিসেবে দায়িত্ব পালন করছেন।
মিঃ চিতারঞ্জন সিপিআইএম-এর অন্তর্গত এবং আলাপুঝা নির্বাচনী এলাকা থেকে রাজ্য বিধানসভা নির্বাচনে প্রতিদ্বন্দ্বিতা করেছিলেন। তিনি কংগ্রেস ড. কে. এস মনোজকে পরাজিত করে নির্বাচনে জয়ী হয়েছিলেন।
মিঃ চিথরঞ্জন মৎস্যফেডের বোর্ড সদস্য ও চেয়ারম্যান হিসেবেও কাজ করেছেন যা রাজ্যের মৎস্য খাতের শীর্ষ কর্পোরেশন যেখানে উপকূলীয় ক্ষেত্রের শত শত ছোট, আঞ্চলিক সমবায় অধিভুক্ত।
জলেশ্বর বিধানসভা কেন্দ্র
জলেশ্বর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৭৮ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (চার বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৫৯,৯৩৭ জন যার মধ্যে পুরুষ ভোটার ৮১,৩৫০ জন এবং নারী ভোটার ৭৮,৫৮৬ জন। এছাড়াও একজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। জলেশ্বর বিধানসভা কেন্দ্রে ২০২১ ভোটার লিঙ্গানুপাত ৯৬৬।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৩৭,১০৮ জন যার মধ্যে পুরুষ ভোটার ৭০,১৭৯ জন এবং নারী ভোটার ৬৬,৯২৯ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,১৯,২৮৮ জন যার মধ্যে পুরুষ ভোটার ৬০,৮২৪ জন এবং নারী ভোটার ৫৮,৪৬৪ জন।
পোটোম্যাক নদী
right|thumb|পোটোম্যাক নদীর অববাহিকা পোটোম্যাক মার্কিন যুক্তরাষ্ট্রের একটি নদী। এটির উপকূলে এদেশের রাজধানী ওয়াশিংটন ডিসি অবস্থিত।
পোটোম্যাক নদী অ্যাটলান্টিক মহাসাগরের চেস্পিক বেতে পতিত হয়েছে। এটি প্রায় ৩৮৩ মাইল দীর্ঘ, এবং এর অববাহিকার এলাকা প্রায় ১৪,৭০০ বর্গমাইল। অববাহিকার এলাকার হিসাবে পোটোম্যাক মার্কিন যুক্তরাষ্ট্রের অ্যাটলান্টিক উপকূলের ৪র্থ বৃহত্তম নদী, এবং পুরো যুক্তরাষ্ট্রের ২১তম বৃহত্তম নদী। এর অববাহিকায় প্রায় ৫০ লাখ লোকের বাস।
নৃত্য
নৃত্যকলার সংজ্ঞা নির্ভর করে সামাজিক, সাংস্কৃতিক, নন্দনতত্ত্বিক, শৈল্পিক এবং নৈতিক বিষয়ের উপর। এই আন্দোলনের নান্দনিক এবং প্রতীকী মূল্য আছে। নৃত্যকে বিভিন্নভাবে শ্রেনীবিভাগ করা যায়। কোরিওগ্রাফি, আন্দোলনের ধরন, ঐতিহাসিক সময়কাল বা উৎপত্তিস্থল উল্লেখযোগ্য। যদিও থিয়েটার ও সামাজিক নৃত্যকে সবসময় আলাদা শ্রেণীতে ভাগ করা হয় না, তবুও এর উদ্দেশ্যে বিশেষ পার্থক্য রয়েছে।
নৃত্যকলার ইতিহাস
প্রাচীন মানুষের ছেড়ে যাওয়া বিভিন্ন বস্তু নিদর্শনের মতো নৃত্যকলার তেমন কোন বস্তু না পাওয়া গেলেও নৃত্যকলা প্রাচীন মানবের বিভিন্ন আচার উৎসবে নৃত্যের প্রমাণ পাওয়া যায়। প্রত্নতাত্ত্বিক নিদর্শনে প্রগৈতিহাসিক কালে নৃত্যকলার প্রমাণ পাওয়া যায়। খৃষ্টপূর্ব ৩৩০০ সালে মিশরীয় দেয়াল চিত্রে এবং ভারতের গুহা চিত্রে নৃত্যকলার ভঙ্গী উৎকীর্ণ রয়েছে। দেয়ালচিত্রে খোদিত ভঙ্গীগুলো হতে মনে হয় যে কিংবদন্তির কাহিনী পরিবেশনের জন্যই ঔ চিত্রগুলো উৎকীর্ণ করা হয়েছে। এটা বলার অপেক্ষা রাখে না যে লিখিত বর্ণমালা প্রচলনের আগে নৃত্যকলার এই পদ্ধতির মাধ্যমেই এই সব গল্প বংশ পরম্পরায় চলে আসতো ।
নৃতকলার আরো একটি প্রাচীন প্রকাশ দেখা যায় অতীন্দ্রিয় চেতনায় বিভিন্ন কু-প্রভাব হতে মুক্ত করার আচার অনুষ্ঠানে । আজো নৃত্যকলার এই ব্যবহার ব্রাজিলীয় চিরহরিৎ বনাঞ্চলের সংস্কৃতি হতে কালাহারি মরুভুমির সংস্কৃতি পর্যন্ত বিস্তৃত ।.
ছন্দ
ছন্দ ও নৃত্য গভীরভাবে এক অন্যের সাথে সম্পর্কযুক্ত, ঐতিহাসিকভাবে এবং প্রচলিত অর্থে। যুক্তরাষ্ট্রের নৃত্যশিল্পী টেড শন লিখেছেন “ ছন্দের ধারণা, নৃত্যের সকল পাঠের সাথে মিশে আছেে এমনভাবে যে এই বিষয়ে অনন্তকাল কথা বললেও তা শেষ হবে না।” একটি সঙ্গীতের ছন্দের দুটি প্রধাণ উপকরণ থাকে, প্রথমটি হলো একটি নিয়মিতভাবে পুনরাবৃত্ত স্পন্দন (যাকে তাল বা টাকরাও বলা হয়), যে স্পন্দন গানের লয় বা গতি ঠিক করে দেয়। অপরটি হলো বিরতি ও শব্দাংশের একটি নির্দিষ্ট নমুনা,যা মৌলিক ছন্দের দৈর্ঘ্য ঠিক করে দেয়। সাধারণতঃ মূল ছন্দ সব সময় সমান দৈর্ঘ্য বিশিষ্ট সহজ প্রকৃতির হয়ে থাকে। নৃত্যশিল্পীদের সাধারণতঃ গতি ও ছন্দের একটি নির্দিষ্ট ধরন থাকে। উদাহরণস্বরুপ ট্যাংগোর কথা বলা যায়, যেখানে প্রতি মিনিটি মোটামুটিভাবে ৬৬ তালের ৪ ভাগের ২ ভাগ ছন্দের আবর্তনে নাচতে হয়। মৌলিক ধীর পদক্ষেপ, যাকে ‘ধীর’ বলা হয়, তা এক আবর্তন পর্যন্ত স্থায়ী হয়, যার অর্থ হচ্ছে একটি পুরো বাম থেকে ডান পর্যন্ত পদক্ষেপ একটি ছন্দের ৪ ভাগের ২ ভাগ দৈর্ঘ্য হয়ে থাকে। নাচটির মৌলিক আরেকটি পায়ের কাজ সামনে ও পেছনে চলা একইভাবে “ধীর-ধীর” ছন্দে গণণা করা হয়, যেখানে অনেক অতিরিক্ত হাতের বা পায়ের কাজকে “ধীর-দ্রুত-দ্রুত” ছন্দে গননা করা হয়। বারবার পুনরাবৃত্ত শারিরীক আন্দোলন প্রায়ই ‘শক্তিশালী’ ও ‘দুর্বল’ পৌরষচিত নড়াচরার সাথে তুলনীয়, ঠিক যেমন সঙ্গীতের ছন্দকে সবল ও দুর্বল তাল দিয়ে বোঝানো যায়। এটা খুবই প্রাকৃতিক যে, অনেক নাচ ও সঙ্গীতের তালের দৈর্ঘ্য দুই বা চার মাত্রার হয়। এটা অনেকটা মানুষের শরীরের দ্বি প্রতিসাম্যতার মত, যেমন ডান-বাম, সম্মুখ-পশ্চাৎ ও উত্থান-পতন। কিছু নৃত্যের ছন্দ আবার সাধারণভাবেই তিন মাত্রার ছন্দে পড়ে। যেখানে কোন কোন মুদ্রার প্রকাশে অন্য ছন্দের মাত্রার তুলনায় বেশী সময়েরর মাত্রার প্রয়োজন হয়, যেমন একটি হাতুড়ীকে তোলার জন্য হাতুড়ীটি দিয়ে আঘাত তরার চেয়ে বেশী সময় প্রয়োজন। ক্ষেত্রবিশেষে, ঐতিহ্যগতভাবেই জটিল ছন্দের নৃত্যশৈলী দেখা যায়, যেমনটা আমরা দেখি বলকান অঞ্চলের লোক নৃত্যের বেলায়। জটিল মুদ্রা ও তাল বিশিষ্ট নৃত্যের জন্য সর্ব সময় নির্দিষ্ট সুর ও কথার সমন্বয়ে নির্দিষ্ট ক্রমের শারিরীক আন্দোলন ও পদচালনার মিশ্রণে নৃত্যটি নির্মাণ করা হয়। নাচের মুদ্রা, পদসঞ্চালন ছন্দোময় তালের প্রাথমিক কাঠামো তৈরী করে, যেটা যেকোন নেপথ্য সঙ্গীতের তৈরী করার শক্তি নেই। সঙ্গীতের মত নৃত্যেরও সময়কে বেধে রাখার ক্ষমতা প্রয়োজন হয়, দর্শকের মনোরঞ্জনের জন্য। হাঁটা, খনন করা, কিছু টেনে নিয়ে যাওয়া এই সকল বিষয়ের পরিবেশনের পরিশীলিত রুপ নৃত্যের মান তৈরী করে। এই সকল কাজের সঠিক পুনরাবৃত্ত প্রধান উপস্থাপনের চেয়ে নান্দনিক প্রকাশ নাচের জন্য জরুরী। একদম প্রথমদিকের নৃত্যগুলোর মধ্যেই সঙ্গীতের সহযোগ নাচের সাথে দেখা যায়। প্রাচীন মিশরীযরা দেবতা এ্যাথোটাসের থেকে নৃত্যের উৎসকে সম্পর্কিত করে। বলা হয়ে থাকে যে, এই দেবতা ধর্মীয় রীতি পালনের সময় গানের সাথে উপাসকদের ছন্দোবদ্ধ নড়াচড়ার বিষয়টি লক্ষ্য করেন। এই নড়াচড়ার বিষয়টি আবার নির্দিষ্ট অনুপাতে হয়ে থাকে। নৃত্য যে, সঙ্গীতের ছন্দের থেকে উৎপন্ন হয়েছে, এই ধারণা এখনো ইউরোপীয রেনেসায় মনে করা হয়। নৃত্য গুরু গুইগিয়েলমো এবরিও ডা পেসারো এর কাজে তা দেখা যায়। পেসারো বলেন যে, নৃত্য একটি শারিরীক আন্দোলনের প্রকাশ, যা কাঠামো তৈরী করে, আন্দেলিত শরীরের সাথে পরিবর্তনশীল মানসিক অবস্থার প্রকাশ করে। সঙ্গীতের সাথে শারিরীক আন্দোলন ও আত্মিক পরিবর্তনের পরিমাপ একটি নিখুত সম্মিলন হিসেবে শ্রোতার কর্ন কুহরে প্রবেশ করে।
থিয়েটার
সঙ্গীতানুষ্ঠানের নৃত্য, যেমন অপেরায়, সাধারণত বড় আয়োজনের নৃত্য হয়। কারণ অপেরার বর্ণণামূলক নাটকীয় ধরণ, যার জন্য বৃহত পরিসরের নাচের প্রয়োজন পড়ে। এই ধরনের নৃত্যের মুদ্রা ও অঙ্গভঙ্গি গুলো অপেরার চরিত্রগুলোর নিজস্বতা ও ব্যক্তিত্বকে অনুসরণ করে এবং চরিত্রগুলোর কাহিনীতে যে ভূমিকা বা গুরুত্ব আছে সেই অনুযায়ী নৃত্যের মু্দ্রা হয়ে থাকে। অপেরার নৃত্যের দীর্ঘ ও অপেক্ষাকৃত ব্যকরণ মুক্ত মুদ্রার কারণ অপেরার চরিত্র অনুযায়ী নৃত্যের উপস্খাপনের প্রয়োজনীয়তা। অপরদিকে যে সকল নৃত্যের এই ধরনের বর্ননাত্বক চরিত্রকে তুলে ধরতে হয় না, তাদের নৃত্যের মুদ্রা অপেক্ষাকৃত ব্যকরণ অনুযায়ী হয়ে থাকে। আবার যে ছন্দোবদ্ধ বিরতিযুক্ত যে ব্যালে নাচের বিবর্তন ও উন্নয়ন ঘটেছে ১৯ শতক জুড়ে, ২০ শতকে সেই নাচ পরিণত হয়েছে সম্পূর্ণ কাহিনী বিবর্জিত পরিবেশনায়। যার ফলে সম্ভব হয়েছে ব্যালে নৃত্যে দ্রুত ছন্দের পদচালনার অন্তর্ভুক্তি ঘটানো, যার খুব পরিচিত একটি উদাহরণ ‘দি সিগনেট নৃত্য’ যা ‘সোয়ান লেক” এর দ্বিতীয় অঙ্কে দেখা যায়।